Ministru kabineta noteikumu

**„Grozījumi Ministru kabineta 2013. gada 5. novembra noteikumos Nr. 1268 „Ārstniecības riska fonda darbības noteikumi””**

projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 5. novembra noteikumos Nr. 1268 „Ārstniecības riska fonda darbības noteikumi”” (turpmāk – Projekts) izstrādāts atbilstoši Ministru kabineta 2017.gada 7.augusta rīkojumā Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētajai reformai attiecībā uz Veselības ministrijas padotības iestāžu funkciju pārdali.Pacientu tiesību likuma 16.panta trešā daļa un 17.panta pirmā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013. gada 5. novembra noteikumi Nr. 1268 „Ārstniecības riska fonda darbības noteikumi” (turpmāk – Noteikumi Nr.1268) nosaka: kārtību, kādā no Ārstniecības riska fonda pieprasa atlīdzību par pacienta dzīvībai vai veselībai nodarīto kaitējumu (turpmāk – kaitējums), kā arī atlīdzību par ārstniecības izdevumiem; kārtību, kādā novērtē pacientam radītā kaitējuma apmēru, pieņem lēmumu par atlīdzības izmaksu un izmaksā atlīdzību no Ārstniecības riska fonda; Ārstniecības riska fonda izveidošanas, uzkrāšanas un administrēšanas kārtību, kā arī ārstniecības riska maksājuma apmēru un maksāšanas kārtību.Līdz šim saskaņā ar Noteikumiem Nr.1268 lēmumu par atlīdzības izmaksu vai atteikumu izmaksāt pieņem Nacionālais veselības dienests, balstoties uz Veselības inspekcijas sagatavoto atzinumu, kurā norāda kaitējuma esību vai neesību, kaitējuma apmēru, izteiktu procentos un vai ir konstatēts kāds no apstākļiem, kad atlīdzība nav izmaksājama. Ņemot vērā to, ka Nacionālā veselības dienesta lēmuma pamatā ir Veselības inspekcijas sniegtais atzinums, lai efektizētu iestāžu resursus un optimizētu lēmumu pieņemšanas procesu, atlīdzības prasījumu izskatīšana un lēmumu pieņemšana jānodrošina vienai iestādei, gala lēmuma pieņemšana par atlīdzības izmaksu vai atteikumu izmaksāt tika nodota Veselības inspekcijai.To paredz Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.3.2. un 3.3. apakšpunkts, kas nosaka, ka ar 2019.gada 1.janvāri Veselības inspekcija ir Nacionālā veselības dienesta tiesību un saistību pārņēmēja, pieņemot lēmumu par pacientam izmaksājamo atlīdzību no Ārstniecības riska fonda. Vienlaikus ir veikts grozījums Pacientu tiesību likuma 16.panta sestajā daļā, kas nosaka, ka pacienta atlīdzības prasījumu par viņa dzīvībai vai veselībai nodarīto kaitējumu, kā arī par ārstniecības izdevumu atlīdzināšanu izskata un lēmumu pieņem sešu mēnešu laikā pēc tam, kad Veselības inspekcija ir saņēmusi atlīdzības prasījumu un šis grozījums ir stājies spēkā 2019.gada 1.janvārī.Iepriekš minētās reorganizācijas rezultātā Nacionālais veselības dienests turpina Ārstniecības riska fonda finanšu administrēšanu un veic atlīdzības izmaksu saskaņā ar Veselības inspekcijas lēmumu.Projekta 1.,2.,3.,4.,5.,7.,8., 9., 10, 12., 13., 14., 15. punkts attiecas uz Veselības inspekcijas un Nacionālā veselības dienesta kompetenču pārdali reorganizācijas rezultātā.Projekta 15.punktā ietvertā iesnieguma veidlapa papildināta ar piezīmi, ka paraksta rekvizītu neaizpilda, ja iesniegums tiek iesniegts ar drošu elektronisko parakstu. Šobrīd iesniegumu elektroniski var iesniegt valsts pārvaldes pakalpojumu portālā www.latvija.lv, atverot sadaļu ,,Iesniegums Veselības inspekcijai”, kuram var pievienot aizpildītu iesnieguma veidlapu. Pilnveidojot elektroniskos pakalpojumus, būs pieejams arī atsevišķs pakalpojums ,,Iesniegums Ārstniecības riska fondam”, kas šobrīd ar pakalpojuma aprakstu un sniegšanas kanāliem ir norādīts pie Veselības inspekcijas sniegtajiem pakalpojumiem, bet ne kā elektroniskais pakalpojums. Tāpat kā līdz šim arī turpmāk iesniegumu varēs iesniegt gan elektroniski, gan klātienē, gan arī nosūtot pa pastu. Ekspertīzes posms tiek veikts pēc ierakstiem medicīniskajā dokumentācijā, taču gala lēmums sagatavots rakstveidā, kuru var nosūtīt uz iesniedzēja oficiālo elektronisko adresi, ja iesniedzējam aktivizēts oficiālās elektroniskās adreses konts, vai uz iesniedzēja atlīdzības prasījuma iesnieguma veidlapā norādīto elektroniskā pasta adresi.Projekta 6.un 11.punkts paredz tehniski pārcelt punktu par atteikumu izmaksāt atlīdzību par ārstniecības izdevumiem tam saturiski un iesnieguma izvērtēšanas procesa gaitā atbilstošā vietā, jo šis apakšpunkts paredz atteikt izmaksāt atlīdzību par ārstniecības izdevumiem, ja atlīdzības prasījuma iesniegumam nav pievienoti ārstniecības izdevumus apliecinoši attaisnojuma dokumenti un iesniedzējs attiecīgos dokumentus nav iesniedzis arī pēc dienesta pieprasījuma. Tomēr jāņem vērā, ka pastāv iespēja skatīt iesniegumu tikai daļā par kaitējuma nodarīšanu, pat, ja netiek prasīta atlīdzība par ārstniecības izdevumiem. Savukārt šie ārstniecības izdevumi var rasties arī lietas izskatīšanas gaitā un iesniedzējs var tos iesniegt vēlāk, līdz ar to lēmums par atteikumu izmaksāt atlīdzību par ārstniecības izdevumiem pieņemams vienlaikus ar gala lēmuma pieņemšanu par kaitējuma esību vai neesību, skaidri zinot, ka līdz lēmuma pieņemšanas brīdim iesniedzējs nav iesniedzis nepieciešamos ārstniecības izdevumus pamatojošos dokumentus. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Veselības inspekcija, Nacionālais veselības dienests. |
| 4. | Cita informācija | Projekts tiek virzīts vienīgi Veselības ministrijas padotības iestāžu funkciju pārdalei un tajā nav paredzēts iekļaut cita rakstura grozījumus pēc būtības. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Veselības aprūpes pakalpojumu saņēmēji, personas, kas vēršas ar iesniegumu Ārstniecības riska fondā. Ārstniecības iestādes, ar kurām noslēgts līgums par no valsts budžeta apmaksāto veselības aprūpes pakalpojumu sniegšanu, kā arī privātās ārstniecības iestādes, kurām nav noslēgts līgums ar Nacionālo veselības dienestu par no valsts budžeta apmaksāto veselības aprūpes pakalpojumu sniegšanu, un budžeta iestādes (Valsts asinsdonoru centrs, Neatliekamās medicīniskās palīdzības dienests un Valsts sporta medicīnas centrs).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lēmums par Veselības ministrijas padotības iestāžu funkciju pārdali tika pieņemts jau ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu”, kas pirms pieņemšanas tika nodots sabiedriskai apspriešanai, kā arī ar Ministru kabineta 2018.gada 29.maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju”, kas noteica iestāžu kompetenču izmaiņas. Vienlaikus jau ir veikti attiecīgi grozījumi Pacientu tiesību likumā, kas stājās spēkā 2019.gada 1.janvārī. Atbilstoši Ministru kabineta 2009.gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Projekts neatbilst nevienam no iepriekš minētajiem kritērijiem, un iestāžu kompetenču sadalījums jau ir noteikts ar likumu un Ministru kabineta rīkojumu, Projektam sabiedrības līdzdalības kārtība nav piemērojama.Atbilstoši Valsts kancelejas norādījumiem Projekts publicēts Veselības ministrijas tīmekļvietnē pie sabiedrības līdzdalības <http://www.vm.gov.lv/lv/aktualitates/sabiedribas_lidzdaliba/publiska_apspriesana/> Noteikumu projekts pēc izsludināšanas Valsts sekretāru sanāksmē ir pieejams arī Ministru kabineta tīmekļa vietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē |  Sabiedrības līdzdalības ietvaros neviens priekšlikums no sabiedrības pārstāvjiem netika saņemts. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz savstarpēju funkciju pārdali Veselības ministrijas padotības iestāžu starpā.Projekta izpilde tiks nodrošināta nozares esošo cilvēkresursu ietvaros. |
| 3. | Cita informācija | Veselības ministrijas pamatbudžeta bāzē 2019.-2021.gadam atbilstoši Ministru kabineta 2018.gada 29.maija rīkojumam Nr.227 „Par Veselības ministrijas padotībā esošo valsts pārvaldes iestāžu reorganizāciju” ir veikta finansējuma pārdale Veselības ministrijas budžeta ietvaros, lai nodrošinātu noteikumu projektā paredzēto pasākumu īstenošanu. |

Veselības ministre Ilze Viņķele

Vīza: Valsts sekretāre Daina Mūrmane-Umbraško

Jurševica 67876186

anita.jursevica@vm.gov.lv